Anna Björg Kristinsdóttir segir gott að búa í bæjarkjarnanum Himlingøje í nágrenni Kaupmannahafnar . Bærinn er lítill , nánast aðeins ein gata með nokkrum húsum , félagsheimili og kirkju . Anna Björg Kristinsdóttir hefur búið í litlum bæjarkjarna sem heitir Himlingøje í Danmörku . Himlingøje er 13 kílómetra suður af Køge og þar hafa fundist fornleifar sem taldar eru frá elstu byggðum Danmerkur , meðal annars minjar frá tímum Rómaveldis . Bærinn er lítill , nánast aðeins ein gata með nokkrum húsum , félagsheimili og kirkju . Í kring liggja akrar og sveitir og að mati Önnu Bjargar eru helstu kostir staðarins kyrrð , ró og gott mannlíf . Stevns Klint Er á heimsminjaskrá UNESCO . Kletturinn er samansettur úr kalksteinslögum sem hafa mikla þýðingu fyrir jarðvísindasöguna en í honum sjást meðal annars jarðlög frá því að risaeðlurnar lifðu og dóu út . Meðfram klettinum liggur 20 km langur göngustígur sem hægt er að ganga á góðum degi frá Rødvig til Bøgeskoven , eða öfugt , og margir áhugaverðir sögustaðir á leiðinni . Á meðal þeirra er kirkjan í Højerup sem var byggð vel inni í landi á þrettándu öld en með tímanum hefur sjórinn sorfið úr klettinum og hluti af kirkjunni féll í hafið 1928 . Í Rødvig eru líka veitinga - og gististaðir og því tilvalinn áfangastaður fyrir þá sem vilja sjá eitthvað meira en Kaupmannahöfn í Danmerkurferðinni . Kaldastríðssafnið Hernaðarlega séð var svæðið við Stevns Klint mjög mikilvægt á tímum kalda stríðsins . Hér er hægt að sjá minjar þessa gamla tíma þegar gert var ráð fyrir að ef til átaka kæmi milli austurs og vesturs , yrði aðgerðum NATO stjórnað úr neðanjarðarbyrgjum við Stevns Klint . Möst fyrir söguáhugafólk ! Við kastalann er svo Vallø Slotskro sem er vandaður veitingastaður og gistiheimili . Vallø-kastali Kastalinn var byggður um miðja 16. öld og hefur verið búið í honum nánast samfleytt síðan . Þó brann hluti af honum árið 1893 en útveggirnir stóðu og innviðir voru endurbyggðir . Í dag eru alls níu íbúðir í kastalanum og því ekki hægt að skoða hann að innan en við komum oft hingað til að fara í göngutúr með hundinn í kastalagarðinum , sem er opinn almenningi . Það er yndislegt að ganga þarna um en garðurinn er einstaklega fallegur á sumrin og mikið notaður til útiveru . Við kastalann er svo Vallø Slotskro sem er vandaður veitingastaður og gistiheimili en ekki nóg með það , heldur var hann valinn „ Årets Bedste Bo og Spis-sted i Danmark “ fyrir árið 2017 af Den danske Spiseguide . Í fimm mínútna fjarlægð er 18 holu golfvöllur . TeBønnen – Køge Þetta er mín uppáhaldsverslun á svæðinu . Hér fæst úrval af gæðatei og -kaffi , ásamt ýmiss konar matvælum frá dönskum smáframleiðendum ; súkkulaði , kryddblöndur , hunang og alls konar marmelaði , svo eitthvað sé nefnt . Reyndar er alveg þess virði að fá sér göngu um miðbæinn í Køge og skoða gömlu skökku húsin sem gefa verslununum einstakt yfirbragð . Dhaba – Køge Og þegar maður er búinn að ganga um miðbæinn liggur beint við að fá sér eitthvað gott að borða . Möguleikarnir eru margir en ég ætla að mæla með Dhaba , indverskum stað sem geymir einhver ótrúleg leyndarmál í pottunum ! Stevns Klint er á heimsminjaskrá UNESCO . Kletturinn er samansettur úr kalksteinslögum sem hafa mikla þýðingu fyrir jarðvísindasöguna en í honum sjást meðal annars jarðlög frá því að risaeðlurnar lifðu og dóu út .